**צוות תרבות**.

סיכום ישיבה מיום ד' 2.1.13 נוכחים: מירית, עמליה, אברהם, יהודית, מרים, דרור, אוכמה. **נושאים שעלו לדיון:** ועדת תרבות - הגדרת תפקיד והרכב הועדה. רכז/ת ו. תרבות –דרישות תפקיד , כישורים נדרשים ותנאי עבודה.

**סיכום :** (הערה: השיחה היתה עירנית ונגעה בנושאים רבים. הסיכום הוא ניסיון לרכז את כל מה שנאמר כך שיהווה בסיס להמשך הדיונים של הצוות. יש מקום להערות ותוספות).

**רציונל**: התרבות היא בסיס משמעותי לאיכות חיי הקהילה. על רקע הנחה זו יש להשקיע בתרבות ובממלאי התפקידים על מנת שניתן יהיה לבנות ולבסס פעילות תרבותית איכותית בכפר מנחם.

1. **ועדת תרבות: תפקידי חברי הועדה:** ועדת תרבות תהיה אחראית לפעול לציון כל חגי ישראל ,ליום הולדת לקיבוץ ולאביבון (יום הילד), במסגרת הקהילה כולה. ועדת תרבות תיזום פעילויות חברתיות-תרבותיות נוספות ותעודד יוזמות של תושבים. ועדת תרבות תשתתף בבניית תוכנית עבודה שנתית לפעילות התרבותית בכפר מנחם בכפוף למסגרת התקציב, כפי שנקבע ע"י האגודה. ועדת תרבות תלווה,תדריך, תנחה ותעריך את הפעילויות השונות תוך שמירה על המסגרת התקציבית, כפי שנקבעה מראש. ועדת תרבות תהיה כתובת לדילמות וקשיים העלולים להופיע במהלך השנה.

 **הרכב הועדה:** רכז/ת בשכר + 3-5 אנשי צוות מתנדבים. (התחייבות לפעילות של מינימום שנה) המועמדים יאושרו באסיפת האגודה.

1. **רכז/ת תרבות תפקידי רכז /ת ועדת תרבות:**  (בהמשך כתוב בלשון זכר אם כי הכוונה לגברים ונשים כאחד). רכז הועדה יהיה אחראי לציון כל חגי ישראל במסגרת הקהילה כולה. רכז הועדה יזום ויעודד יוזמות של תושבים לקיום פעילויות תרבותיות נוספות בקהילה. רכז הועדה יהיה אחראי לבניית תוכנית העבודה השנתית של הפעילות התרבותית בישוב, בכפוף לתקציב שנקבע. רכז הועדה יהיה שותף בתיכנון הפעילויות השונות (חגים ואירועים אחרים) ילווה את הפעילות, ידריך, ינחה ויסייע בקשיים העלולים להופיע. רכז הועדה יעקוב ויפקח על ביצוע הפעילויות בהתאם לתקציב שנקבע. רכז הועדה יהיה אחראי להקמתו והפעלתו של מחסן ציוד לתרבות. רכז ו. תרבות יהיה בקשר ישיר עם ממלאי תפקידים בקהילה (ועד, חינוך) ובמועצה ,יזום ויפעל ליצירת קשרים עם גופים תרבותיים בסביבה.. רכז ו. תרבות יתחייב להעביר מידע שוטף לציבור בכל הקשור לנושאי התרבות בישוב. רכז התרבות יהיה בקשר עם ספקים ויהיה מעורב בכל התקשרות לרכישת ציוד ו/או כל פעילות תרבותית אחרת.רכז התרבות יהיה אחראי לניהול משרד התרבות ולהפעלת ועדת התרבות.

**כישורים נדרשים:**  הכרות וקבלת הערכים ותפיסת העולם המאפיינת את הישוב. הכרות וניסיון מוכח בניהול וביצוע פעילויות תרבותיות בישוב קהילתי. יכולות ניהול ואירגון גבוהות. תקשורת בין אישית מעולה עם מגוון מקבלי השרות. יכולת לעבוד עם מגוון גורמים מתערבים. (ועד, חינוך, מועצה , ספקים וכו') זמינות ונכונות לעבודה בזמנים בלתי קבועים. יוזמה ואחריות.

**תוכנית להמשך**: הישיבה הבאה מתוכננת ליום א' 13.1.13. בראשית הישיבה נתייחס להערות, תוספות והשגות לגבי סיכום הישיבה הקודמת. (למי שיש השלמות/הערות, בבקשה להעביר אל דרור או אל אוכמה לפני הישיבה וכמובן, להגיע ולהציג את הדברים במהלך הישיבה.) בחלקה השני של הישיבה ננסה להגדיר במשותף עקרונות למבנה התקציב ולמבנה המסמך אותו נגיש לווד לדיון ולאישור.

במקביל לכל אלה, נסו, כל אחד ואחת מכם לחשוב על הצעות לרכזי צוותי חגים. כבר ברור לנו ויש הסכמה על כך שזו הדרך, אז בואו נתקדם בשטח.

שבוע טוב ושמרו על עצמכם במהלך הימים הקרים הצפויים לנו השבוע.

 אוכמה ודרור.